‘Ierland se mees geliefde Engelsman’ | Netwerk24
‘Ierland se mees geliefde Engelsman’
13 Julie 2020 08:26
Charlton was as ’n verdediger ’n belangrike speler in Alf Ramsey se Engelse span wat in 1966 die Wêreldbeker gewen het.
Jack Charlton, wat Vrydag oorlede is, in 1966 met die Jules Rimet-trofee ná Engeland Wes-Duitsland in die eindstryd in die Wembley-stadion in Londen met 4-2 geklop het. Links van Charlton is sy jonger broer Bobby. Foto: AP
Charlton se bekender jonger broer Bobby het ook in daardie Engelse span gespeel.
As ’n afrigter het Jack Charlton Ierland gehelp om in 1990 die kwarteindronde van die WB-toernooi in Italië te haal.
Dit is steeds Ierland se beste prestasie op die sokkerveld.
Leo Varadkar, ’n voormalige Ierse eerste minister, het Charlton Saterdag as “Ierland se mees geliefde Engelsman” beskryf.
Charlton het van 1952 tot 1973 vir Leeds United gespeel en was tussen 1965 en 1970 in 35 wedstryde vir Engeland in aksie.
Behalwe vir Ierland het hy ook as breier by Middlesbrough, Sheffield Wednesday en Newcastle United diens gedoen. – Reuters
Meer oor: Ierland | Engeland | Sokker
Sokkerster Zaha loop deur onder rassisme